เอก โดนแบน แฟนคลับงอนเจ้าชู้นัก
เป็นเรื่องซะแล้ว กับความเจ้าชู้ในละคร วิมานมนตรา ทางช่อง 7 เอก-รังสิโรจน์ พันธุ์เพ็ง โดนแฟนละครงอน ประกาศกร้าว ขอพักรักชั่วคราว เจ้าตัวเผยว่าช่วงนี้เวลาได้เจอแฟนๆ ที่ติดตามละครเรื่องนี้ แต่ละคนพากันบอกว่าเกลียด คุณแสง มาก ทำไมเป็นคนแบบนี้ เจ้าชู้มีสองเมียได้ยังไง ไม่รักแล้ว คือเรื่องนี้ผมรับบท คุณแสง ซึ่งมี เดือนดารา (ยุ้ย-จีรนันท์) เป็นภรรยาอยู่แล้ว แต่ยังไปยกย่อง พลอย (ตูน-พิมพ์ปวีณ์) มาเป็นภรรยาอีกคน ทีนี้เลยทำให้เดือนดาราที่เขาร้ายอยู่แล้ว แค้นและร้ายขึ้นกว่าเดิม เรียกได้ว่าตัวคุณแสงเป็นหนึ่งในสาเหตุหลักของเรื่องที่ทำให้เกิดโศกนาฏกรรมความรัก และความแค้นข้ามภพข้ามชาติของเดือนดารา บอกตรงๆว่าพอได้ยินแฟนๆที่ทักเราแบบนี้ ก็ดีใจที่เขาติดตามผลงานเรา แสดงว่าผมเล่นดี ไม่อย่างนั้นแฟนๆคงไม่อินขนาดนี้ ขอบคุณจริงๆ ครับ.
เป็นเรื่องซะแล้ว กับความเจ้าชู้ในละคร วิมานมนตรา ทางช่อง 7 เอก-รังสิโรจน์ พันธุ์เพ็ง โดนแฟนละครงอน ประกาศกร้าว ขอพักรักชั่วคราว เจ้าตัวเผยว่า
วิมานมนตรา,เอก รังสิโรจน์,โดนแบน,เจ้าชู้,แฟนละคร,ยุ้ย จีรนันท์,ตูน พิมพ์ปวีณ์,ดารา